Anatomija čovjeka

[thumb|right|280px|[Vitruvijev čovjek (Leonardo da Vinci, 1492,)]]
thumb|Opća anatomija žene i muškarca
mini|desno|250px|Unutrašnji organi čovjeka
**Anatomija čovjeka** je jedna od najvažnijih grana medicine. Čovjeka čini nervni sistem, krvotok, pet čula, organi za disanje, organi za kretanje, organi za varenje hrane, organi za izlučivanje štetnih materija i organi za razmnožavanje.[thumb|right|280px|Čuvena [Rembrandtova slika „Čas anatomije dr. Nicoleasa Tulpa“ prikazuje demonstraciju anatomije pomoću mrtvaca.]]

## Oblasti anatomije čovjeka
* Grubo anatomsko-sistemsko ili regionalno proučavanje dijelova i organa ljudskog tijela. Gruba anatomija obuhvata kadaversku anatomiju i osteologiju
* Mikroskopska anatomija / histologija
*Ćelijska biologija (citologija) i citogenetika
* Površinska anatomija
* Radiološka anatomija
* Razvojna anatomija/embriologija
thumb|200px|Mišićni sistem
thumb|200px|Skeletni sistem čovjeka
140px|thumb|Probavni sistem
thumb|Kardiovaskularni sistem čovjeka
thumb|200px|Nervni sistem
thumb|180px|Mokraćni sistem čovjeka

## Sistemi organa
Savremeno označavanje anatomskih struktura temelji se na Terminologia Anatomica, međunarodnom standardu za anatomsku nomenklaturu. Iako je redoslijed standardiziran, hijerarhijski odnosi u tehničkoj pomoći su donekle nejasni i stoga su otvoreni za tumačenje.

Životinjski i ljudski organizmi vema su složeni živi sistemi sa više nivoa organizacije - od atoma i molekula, preko ćelija i tkiva
-  do  organa i organskih sistema.  Za svaki  organizacioni  nivo živog sistema   svojstveni  su  i njemu  primjereni procesi. Radljivost ćelije 	počiva 	na biološkoj  aktivnosti njenih molekula. Funkcije svakog višeg nivoa organizacje moguće su samo u uvjetima  međusobnog  usaglašavnja  i objedinjavanja   aktivnosti  sastavnih  struktura. Najviši nivo organizacije i funcijske integracije  tih komponenti je individua jedinka).

Osnova funkcioniranja i održavanja  stukture  živih bića  na svakom od  spomenutih nivoa  je karakteristični  biološki red. Uređenost životnih procesa počiva na djelotvornoj anatomskoj organizaciji organskih struktura, od molekulske do organizamske razine.  Prema tome, u anatomsko-fiziološkom smislu, pojedinačne funkcije organa iz takvih grupa uključene su u svojevrsne cjeline posebne  biološke namjene koje  se  označavaju kao funkcionalni sistemi. Kod najjednostavnijih životinjskih organizama, pak, sve životno bitne aktivnosti odvijaju se u jednoj ćeliji i njenim funkcionalno  povezani strukturnim cjelinama, koje također predstavljaju osobene funkcionalne sisteme.

Uloge pojedinih  dijelova  istog sistema na svrsishodan način međusobno se dopunjuju i povezuju u jedinstvenu cjelinu, koja se usaglašava sa ostalim organskim sistemima. Prema tome, životne funkcije organizma u cjelini počivaju na usaglašavanju i integraciji niza životno bitnih aktivnosti svih sistema organa (homeostaza). Potpuno zakazivanje satno jedne od njih, nespojivo  je  sa životom.

Svako tijelo, pa i životinjski organizam, ima neku vrstu potpornih elemenata koji mu održavaju oblik i položaj. Kod čovjeka, tu funkciju  imaju skelet i sistem mišića i tetiva.  To se odnosi čak i na relativno rijetka bića izuzetno promjenjive forme, a i ona sa čvršćom konstukcijom  građena su  od  fleksibilno  spojenih dijelova. Takva građa i posebni lokomotorni organi (mišićni sistem)  omogućavaju kretanje cijelog organizma, tjelesnih regija, organa ili ćelijskih struktura. Svi ovi oblici kretanja (u najširem smislu) predstavljaju jednu od temeljnih životnih aktivnosti, za koje je, kao i za svaki rad, neophodna pogonska energija. Ona  se  dobija  djelovanjetn  funkcionalnog sistema ishrane  (probave ili varenja hrane), tj. sistemi organa i struktura koje hranu razlažu do takvih sastojaka koje organizam može  apsorbirati i iskoristiti za život i rad.
 
Neupotrebljive  i štetne tvari iz organizma odstranjuje sistem organa za izlučivanje (ekskreciju).Određeni dio materije i energije pritom troši se na održavanje živih struktura  i  njihovih  životnih  aktivnosti,  rast  i razvoj.

Prilagođavanje životnih funkcija stalno promjenljivim uvjetima unutrašnje i vanjske sredine omogućava sistem prijemnika odgovarajućih informacija, putem čula.

Dok  organizam obavlja rad, kojim  se održavaju njegova organizacija i funkcija, ćelije i tkiva se troše, ali i stalno obnavljaju. To  je  moguće  zahvaljujući   sposobnosti umnožavanja  ćelija  i njihovih  struktura. Pored  toga, ljudski organizam, kao i ostala živa bića,   sposoban je da  se reproducira, tj. da stvara potpuno nova, sebi slična stvorenja, spajanjem spolnih  ćelija (gameta).  Ta skupina funkcija, koje omogućavaju ostvarivanje jedne od temeljnih posebnosti života, povezana je u sistem organa za razmnožavanje.

Aktivnost svih spomenutih sistema reguliraju, usklađuju i objedinjuju organski sistemi za nemijsku i nervnu samoregulaciju: endokrini i nervni sistem.
*Skeletni sistem
*Mišićni sistem
*Probavni sistem
*Respiratorni sistem
*Mokraćni sistem
*Reproduktivni sistem
*Endokrini sistem
*Kardiovaskularni sistem
*Limfni sistem
*Imunski
*Čula
*Koža

## Čuveni anatomi 
* Benjamin Alcock
* Jean Astruc
* Patricia Bergquist
* Vincent Bochdalek
* James Dixon Boyd
* Philipp Bozzini
* Geoffrey Bourne
* John Browne
* Charaka
* Johann Conrad Brunner
* William Cheselden
* William Cowper
* Max Fürbringer
* Antoni de Gimbernat
* Friedrich Goll
* Leonardo da Vinci
* Edwin Stephen Goodrich
* Gaspard Goyrand
* George Gulliver
*Hajrudin Hadžiselimović
* Gunther von Hagens
* Arthur Ham
* Hippocrates
* Wilhelm His, Sr.
* John Hunter
* William Hunter
* Jean Baptiste Paulin Trolard
* Juan Valverde de Amusco
* Jeffrey Laitman
* Eber Landau
* Joseph Lieutaud
* Amato Lusitano
* Niko Miljanić
* Keith L. Moore
* Leo Testut
* Henri Rouvière
* Lennart Olsson
* Bronislaw Onuf-Onufrowicz
* William Charles Osman Hill
* Johann Conrad Peyer
* Prosector
* Santiago Ramón y Cajal
* Anders Retzius
* Luigi Rolando
* Olaus Rudbeck
* William Shippen
* Adriaan van den Spiegel
* Edward Charles Spitzka
* Ludwik Teichmann
* Andreas Vesalius
* Johann Gottlieb Walter
* Thomas Wharton
* Johann Winter von Andernach
* Henry Gray
* Madhusudan Gupta

## Reference
*

## Vanjski linkovi 
* 

* "Anatomy of the Human Body". 20th edition. 1918. Henry Gray. In public domain.
* Human anatomy in photo
* Terminologia Anatomica (names of anatomical features) on FIPAT site
* Human Body Maps (interactive human body) on HL.com

Kategorija:Anatomija
Kategorija:Anatomija čovjeka
Kategorija:Anatomija životinja